న్యూఢిల్లీ: జల్లికట్టు నిషేధంపై సుప్రీం కోర్టు వెల్లడించాల్సిన తీర్పు వారం రోజులు వాయిదా పడింది. తమిళనాడులో శాంతిభద్రతలు అదుపుతప్పుతాయని కేంద్రం ఆందోళన వ్యక్తం చేసింది. కేంద్ర, రాష్ట్ర ప్రభుత్వాల మధ్య ఈ అంశంపై పూర్తి స్థాయిలో చర్చలు జరిగిన తర్వాతే తీర్పు వెల్లడించాలని కేంద్రం సుప్రీం కోర్టును కోరింది. ఈ నేపథ్యంలోనే కోర్టు తీర్పును వాయిదా వేసింది. ఇదిలా ఉంటే తమిళనాడులో జల్లికట్టుపై నిషేధం ఎత్తివేయాలని కోరుతూ చేస్తున్న ఉద్యమానికి రోజురోజుకూ మద్ధతు అనూహ్యంగా పెరుగుతోంది. దాదాపు లక్ష మంది మెరీనా బీచ్లో ఆందోళనకు దిగారు. ఈ విషయంపై ప్రధానితో నిన్న భేటీ అయిన తమిళనాడు సీఎం పన్నీరు సెల్వం మీడియాతో మాట్లాడారు. జల్లికట్టుపై ఆర్డినెన్స్ తేవాలని కేంద్రాన్ని కోరినట్లు ఆయన తెలిపారు. ఆర్డినెన్స్ ముసాయిదా హోంశాఖకు వెళ్లిందని పన్నీర్ సెల్వం వెల్లడించారు. వీలైనంత త్వరగా ఆర్డినెన్స్ వస్తుందని భావిస్తున్నామని సెల్వం చెప్పారు.
newdhilly: jallikattu nishedhampai supreem kortu velladinchaalsina teerpu vaaram rojulu vaayidaa padindi. tamilanaadulo saantibhadratalu aduputapputaayani kendram aandolana vyaktam chesindi. kendra, rashtra prabhutvaala madhya ee amsampai puurti sthaayilo charchalu jarigina tarvate teerpu velladinchaalani kendram supreem kortunu korindi. ee nepathyamlone kortu teerpunu vaayidaa vesindi. idila unte tamilanaadulo jallikattupai nishedham ettiveyaalani korutu chestunna udyamaaniki rojurojuku maddhatu anoohyamgaa perugutondi. daadaapu laksha mandi merina beechlo aandolanaku digaaru. ee vishayampai pradhaanitho ninna bheti ayina tamilanadu cm panneeru selvam meediatho matladaru. jallikattupai ardinence tevalani kendraanni korinatlu aayana telipaaru. ardinence musaida homsakhaku vellindani pannir selvam velladinchaaru. veelainanta twaragaa ardinence vastundani bhaavistunnaamani selvam cheppaaru.